Bied Pajero Sport nou die beste waarde?Die Mitsubishi Pajero Sport. (Foto: Verskaf) Mitsubishi het pas sy Pajero Sport ŉ bietjie opgeknap; daar is drie modelle in die reeks. Die Pajero Sport, soos die ander drie in dié segment, is op sy bakkie-boetie, die Triton, gebaseer. Die ander spelers in die segment is Ford se Everest, Isuzu se mu-X en Toyota se Fortuner. Die intreemodel is ŉ gewone 4×2- outo, dán ŉ 4×4-outo en die reeks word afgerond met ŉ nuwe model – die Pajero Sport Exceed 4×4-outo. Al drie word deur Mitsubishi se puik 2.4 MIVEC-viersilinderturbodiesel aangedryf. Die 2.4 bied 133 kW en 430 Nm en gaan gepaard met ŉ lekker 8-spoed outo. Al drie modelle bied drie rye sitplekke en het plek vir sewe. Al die sitplekke is met mooi leer oorgetrek. Die paneelbord in die Pajero Sport het altyd luuks gevoel, maar sal nou nóg beter wees met die nuwe digitale instrumente en 8”-raakskerminligtingstelsel. Aan die veiligheidskant spog die Pajero Sport met sewe lugsakke, ABS met EBD, noodremhulp, wegtrekhulp, outomatiese ligte en ruitveërs en parkeersensors met ŉ truratkamera. Wat die Exceed bó sy maats laat uitblink, is ŉ sondak, Mitsubishi-afstandbeheerkonnektiwiteit en ŉ elektroniese kattebakdeur met skopsensors waar ŉ mens net jou voet onder die buffer waai dan maak die deur oop of toe. Mitsubishi se Super Select II 4×4-stelsel is een van die bestes op die mark en op die Exceed-model is daar vier rymodusse waartussen eienaars kan kies. Ek het al ŉ paar 4×4-hindernisse met die Triton en Pajero Sport aangedurf, en die stelsel is werklik fantasties. Ons gaan binnekort ŉ tydjie met die opgeknapte Pajero Sport deurbring en sal dan verslag doen oor hoe hy hom op die pad gedra. Desember is ons bevoorreg genoeg om met die Pajero Sport te sleep en ons sal vroeg Januarie verslag doen oor hoe hy sleep. Terwyl jy wag, gaan kyk gerus in die vertoonlokale, want teen die prys is hy baie aantreklik in vergelyking met sy mededingers. Die reeks lyk só: Die reeks word gedek deur ŉ 3 jaar/100 000 km-waarborg en 5 jaar/90 000 km-diensplan. Die kompetisie lyk só: 6 jaar/90 000 km-diensplan 5 jaar/90 000 km-diensplan 9-dienste-diensplan